Jefferson Lerma

Jefferson Andrés Lerma Solis (* 25. október 1994, El Cerrito, Kolumbia) je kolumbijsky profesionálny futbalista, ktorý hráva na poste záložníka v anglickom klube Crystal Palace.

 Klubová kariéra 

 Atlético Hulia 
Lerma začínal s futbalom v tíme Atlético Hulia. V prvom tíme debutoval 20. marca 2013 pri prehre 2:3 s Deportes Quindío v pohári. O desať dní neskôr debutoval v lige pri remíze 0:0 s Millonarios.

Lerma stretli svoje prvé dva góly dňa 7. februára 2014 pri výhre 3:1 nad Fortalezou pričom prvý gól bol 1000. klubový.

 Levante 
Po dobrých výkonoch v Kolumbii bol Lerma v hľadáčiku európskych klubov. Dňa 13. augusta ho na hosťovanie získalo španielske Levante. Dňa 30. augusta debutoval v klube pri remíze 0:0 s Las Palmas. Lerma sa rýchlo presadil v tíme a dňa 7. decembra strelil svoj prvý gól v klube pri remíze 1:1 s Espanyolom. Potom čo odohral 25 zápasov v Levante stal sa natrvalo hráčom španielskeho klubu a podpísal kontrakt na štyri roky. Počas svojej prvej sezóny odohral 34 zápasov. Nezabránil však zostupu do Segunda División.

Dňa 15. októbra 2016 strelil Lerma prvý gól v sezóne 2016/17 keď prispel k výhre 2:1 nad RCD Mallorca. S tímom na konci sezóny vyhral titul v Segunda División čím si Levante po roku zaistilo návrat do La Ligy.

 Bournemouth 
Dňa 7. augusta 2018 prestúpil Lerma do anglického Bournemouthu za klubový rekordný poplatok 30 miliónov eur. V klube debutoval 1. augusta pri prehre 0:2 s Chelsea. Lerma prvýkrát skóroval 10. novembra pri prehre 1:2 s Newcastlom. Lerma sa stal obľúbeným hráčom tímu vďaka svojmu tvrdému štýlu hry a počas svojej prvej sezóny nakoniec odohral 32 zápasov v ktorých strelil dva góly.

V sezóne 2019/20 sa tímu nedarilo a nakoniec zostúpili do Championship. Lerma odohral v sezóne 33 zápasov a strelil v nich jeden gól.

Lerma prispel v sezóne 2021/22 k druhému miestu v Championship a k návratu do Premier League po dvoch rokoch. V sezóne odohral 34 zápasov a strelil jeden gól a pridal tri asistencie.

Lerma dokázal skórovať hneď v prvom zápase po návrate do Premier League keď prispel k výhre 2:0 nad Aston Villou. Gól strelil už po dvoch minútach hry. Dňa 30. apríla strelil dva góly pri výhre 4:1 nad Leedsom United. Sezóna 2022/23 bola jeho najproduktívnejšia v kariére keď v 37 zápasoch strelil päť gólov.

 Crystal Palace 
Dňa 8. júna 2023 podpísal Lerma zmluvu s londýnskym klubom Crystal Palace. V klube debutoval 12. augusta pri výhre 1:0 nad Sheffieldom United. Dňa 12. februára 2024 strelil svoj prvý gól v klube pri prehre 1:3 s Chelsea.

 Medzinárodná kariéra 
Lerma debutoval v reprezentácii Kolumbie dňa 10. novembra 2017 pri prehre 1:2 s Južnou Kóreou v prípravnom zápase.

Dostal sa do záverečnej nominácie na Majstrovstvá sveta vo futbale 2018. Na turnaji zasiahol do všetkých štyroch zápasov. Kolumbia na turnaji skončila v osemfinále keď prehrala s Anglickom po penaltovom rozstrele.

Lerma bol súčasťou konečnej nominácie na Copa América 2019. Na turnaji zasiahol do dvoch zápasoch v skupine. Kolumbia na turnaji skončila vo štvrťfinále.

Dňa 14. októbra 2020 strelil svoj prvý gól v reprezentácii pri remíze 2:2 s Čile v kvalifikácii na Majstrovstvá sveta vo futbale 2022.

 Štatistiky kariéry 

 Klubové 
K 2. máju 2024
+Zápasy a strelené góly za kluby, v sezónach a súťažiachKlubSezónaLigaNárodný pohárLigový pohárInéCelkomDivíziaZápasyGólyZápasyGólyZápasyGólyZápasyGólyZápasyGólyAtlético Hulia2013Categoria Primera A24020――260201437471――445201523200――252Celkom84691――937Levante(hosť.)2015/16La Liga33110――341Levante2016/1730210――3122017/1826020――280Celkom89340――933 Bournemouth2018/19Premier League3020020―3222019/203310000―3312020/21Championship42330102104832021/223410000―3412022/23Premier League3750000―375Celkom1761230302018412Crystal Palace 2023/24Premier League2712010―300Celkovo37622181402040023

 Poznámky
 1 EFL Championship play-offs

 Medzinárodné 
K 2. máju 2024
+Zápasy a góly za národný tímNárodný tímRokZápasyGóly2017202018702019100202041202150202250202360202420Celkovo411

 Úspechy hráča 
Levante

 Segunda División: 2016/17

 Referencie 

 Iné projekty 

 Externé odkazy 
 Jefferson Lerma na transfermarkt.com

 Zdroj 

Kategória:Kolumbijskí futbalisti
Kategória:Hráči Atlético Hulia
Kategória:Hráči Levante UD
Kategória:Hráči AFC Bournemouth
Kategória:Hráči Crystal Palace FC
Kategória:Hráči v La Lige
Kategória:Hráči FA Premier League
Kategória:Hráči Majstrovstiev sveta vo futbale 2018
Kategória:Futbaloví stredopoliari